בית הספר למדעי ההתנהגות עיצב שלושה ערוצי למידה ייחודיים המאפשרים למידה אפקטיבית, מעניינת ופרקטית:
קורסי המליאה מאפשרים לסטודנטיות ולסטודנטים להיחשף לתיאוריות קלאסיות ועכשוויות בתחומי הפסיכולוגיה, הסוציולוגיה והאנתרופולוגיה, ובתוך כך לחוות את ההוראה הקלאסית באקדמיה, בקבוצה גדולה, מול מרצים מובילים ומרתקים, וצוות
מתרגלים מסור המלווה את הקורס ואת הסטודנטים.
מרחבי הלמידה הנלמדים בקבוצות קטנות, מוקדשים להיכרות קרובה וחוויתית עם מושגי היסוד בכל אחד מעולמות התוכן הכי עדכניים ורלוונטיים שיש היום בסוציולוגיה. היתרונות של ערוץ למידה זה:
א. כל מרחב למידה ילמד לאורך 4 מפגשים, ובכך "ישבור" את המבנה הסמסטריאלי הקלאסי, ויאפשר דינמיקה ותנועה לאורכו.
ב. מרחבי הלמידה נלמדים בקבוצות קטנות, לכן מאפשרים דיאלוג קרוב ועשייה משותפת בין הסטודנטים לבין עצמם, ובינם לבין אנשי הסגל.
ג. כל מרחב למידה יסתיים בהגשה של פרויקט, עיוני או מעשי, אשר יוערך באופן מילולי ומספרי. בכך יציבו
מרחבי הלמידה מדד נוסף להערכה של הלומדות והלומדים אצלנו, לצד מבחני סוף הסמסטר.
המסלול היישומי של תכנית הלימודים כולל: חטיבה בניהול ומשאבי אנוש מציע מכלול ידע עיוני ומעשי עשיר המכין את הסטודנטיות והסטודנטים להשתלבות מוצלחת בשוק העבודה.